Diari Oficial de la Generalitat Valenciana


Sumari del DOGV 2307, del 11-07-1994 (1994/831937)

ORDRE de 9 de juny de 1994, de la Conselleria de Cultura, per la qual es convoquen ajudes per a la promoció de produccions àudio-visuals valencianes i l'assistència a congressos, seminaris i trobades de caràcter nacional i internacional durant 1994.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/09/(1)/dof/vci/html**

### Dades del document

Número de DOGV
:   2307

Data del DOGV
:   11-07-1994

Secció del DOGV
:   DISPOSICIONS GENERALS

Número del document
:   1994/831937


Data del document
:   09-06-1994

Organisme emissor
:   Conselleria de Cultura

Tipus de document
:   Ordre

ORDRE de 9 de juny de 1994, de la Conselleria de Cultura, per la qual es convoquen ajudes per a la promoció de produccions audiovisuals valencianes i l'assistència a congressos, seminaris i trobades de caràcter nacional i internacional durant 1994. [94/4655]  
A fi d'afavorir la difusió exterior de les produccions audiovisuals valencianes mitjançant campanyes de promoció, presència i exhibició en festivals, mostres certàmens i mercats de caràcter audiovisual, i facilitar l'assistència de professionals i estudiosos d'aquest camp a congressos, seminaris i trobades sobre aquesta matèria, tant de caràcter nacional como internacional, durant l'any 1994, d'acord amb els articles 2 i 31.4 de la Llei Orgànica 5/1982, per la qual es va aprovar l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Primer  
Es convoca la concessió d'ajudes per a campanyes de promoció i assistència a festivals, mostres, certàmens i mercats de caràcter audiovisual de produccions valencianes de cine o vídeo, i per a l'assistència a congressos, seminaris i trobades tant nacionals com internacionals. L'import d'aquestes ajudes no podrà excedir de 3 milions de pessetes, que es pagaran a càrrec de la línia 408/94 del programa pressupostari 455.10, Extensió i Promoció Cultural i de les Arts Interpretatives, del pressupost per a 1994 de la Generalitat Valenciana.  
Segon  
S'aproven les bases per les quals es regirà la convocatòria, que s'inclouen com a annex en aquesta ordre.  
DISPOSICIONS FINALS  
Primera  
S'autoritza el director general de Promoció Cultural per a dictar les resolucions necessàries per l'aplicació i el desplegament del que disposa aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu en el termini de dos mesos a comptar des del dia que serà publicada, davant la sala contenciosa administrativa del Tribunal Superior de Justícia de la Comunitat Valenciana, comunicant-ho prèviament a aquest òrgan, d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú.  
Valencia, 9 de juny de 1994  
La consellera de Cultura,  
PILAR PEDRAZA MARTíNEZ  
ANNEX I  
Bases per a la concessió d'ajudes per a la promoció de produccions audiovisuals valencianes i l'assistència a congressos, seminaris i trobades de caràcter nacional o internacional durant l'any 1994.  
1. Objecte  
Aquestes ajudes tenen com a objecte donar suport a la difusió i promoció exterior de les produccions audiovisuals valencianes.  
2. Característiques de les ajudes  
L'import de les subvencions regulades en aquesta ordre no podrà, en cap cas, ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, nacionals o internacionals supere el cost de l'activitat que el beneficiari ha de realitzar.  
3. Beneficiaris  
Per a les campanyes de promoció i assistència a festivals, mostres, certàmens i mercats, podran optar per les ajudes els productors que acrediten produccions valencianes de cine o vídeo en el moment de sol·licitud, i que les seues empreses estiguen inscrites en el Registre Administratiu d'Empreses Cinematogràfiques de Producció de la Comunitat Valenciana, o justifiquen haver sol·licitat la inscripció.  
Per a l'assistència a congressos, seminaris i trobades, els sol·licitants hauran de residir a la Comunitat Valenciana i demostrar una trajectòria acadèmica i/o professional dins el camp audiovisual.  
4. Sol·licituds  
4.1 El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.  
4.2 Les sol·licituds hauran de formalitzar-se segons el model que figura en l'annex II, que es facilitarà a les direccions territorials de Cultura, i hauran d'acompanyar-se dels documents següents:  
a) Fotocòpia del NIF del sol·licitant si es tracta d'una persona física. Fotocòpia del CIF si és una empresa i DNI de la persona que actua com a representant d'aquesta. En els dos casos es faran constar les dades bancàries.  
b) Relació de les subvencions que s'hagen sol·licitat amb la mateixa finalitat a altres institucions i organismes i de les que hagen sigut concedides amb el mateix fi.  
c) Pressupost de l'activitat per a la qual se sol·licita l'ajuda.  
d) àmplia informació sobre la producció valenciana que es pretén promocionar: fitxa tècnica completa, dossier de premsa i, en general, tot el material sobre el tema que puga contribuir a oferir una major informació (cartells, catàlegs, press-book, etc.), també el pla de promoció que es vol dur a terme.  
e) En el cas d'assistència a festivals, mostres, seminaris i congressos: dates de celebració durant 1994, lloc, altres participants i programa detallat de l'activitat en edicions precedents, si n'hi ha hagut. Així mateix, hauran de presentar el justificant d'inscripció en l'activitat de referència o un document expedit per l'organització d'haver sigut convidat per a participar-hi. En aquest darrer cas, hauran d'especificar-se les condicions i les característiques de la invitació i l'abast econòmic d'aquesta.  
El sol·licitant haurà de presentar, a més, el currículum acadèmic degudament documentat i una relació de les seues activitats professionals.  
4.3 Tota la documentació requerida es presentarà en les direccions territorials de Cultura juntament amb la sol·licitud, o bé s'enviarà per qualsevol dels procediments establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
4.4 Si la sol·licitud no inclou totes les dades o falta documentació acreditativa, s'instarà l'interessat perquè en el termini de 10 dies corregesca aquests errors, i se li adverteix que si no ha fa, no es donarà curs a la sol·licitud incompleta i s'arxivarà l'expedient. En tot cas, la Direcció General de Promoció Cultural podrà requerir els sol·licitants perquè aporten qualsevol informació aclaridora que resulte necessària en relació amb els punts indicats anteriorment.  
4.5 Les direccions territorials de Cultura trametran les sol·licituds d'ajuda a la Direcció General de Promoció Cultural de la Conselleria de Cultura, que després d'instruir l'expedient, elevarà les propostes amb l'informe corresponent a la consellera de Cultura.  
5. Criteris de prioritat  
a) Contribució decidida a la difusió i promoció de l'audiovisual valencià.  
b) Interés i repercusió de la campanya, festival, congrés o seminari en qüestió.  
c) Currículum acadèmic i professional del sol·licitant.  
6. Resolució de les sol·licituds  
6.1 Per a la valoració dels projectes, es formarà una comissió avaluadora integrada per:  
- President: director general de Promoció Cultural.  
- Vicepresident: cap del Servei de Promoció Cultural i Mitjans Audiovisuals.  
- Vocals: tres membres designats pel director general de Promoció Cultural.  
6.2 A partir de les propostes elevades pel director general de Promoció Cultural, la consellera de Cultura dictarà la resolució per la qual es concederan les ajudes i es determinarà la seua quantia, dins d'un termini de tres mesos comptador des de la data d'acabament de la presentació de sol·licituds. Si no es dicta resolució dins del termini establert, es considerarà que les sol·licituds han sigut desestimades.  
6.3 Una vegada concedida la subvenció, l'interessat n'haurà de manifestar l'acceptació en un termini no superior a 15 dies comptadors des de la recepció de la notificació de la concessió de l'ajuda. Si transcorre aquest termini sense rebre's l'acceptació expressa, perdrà el dret a l'ajuda concedida.  
7. Obligacions dels beneficiaris  
7.1 Segons l'article 47.4 de la Llei de la Hisenda Pública, són obligacions del beneficiari:  
a) Realitzar l'activitat que fonamenta la concessió de la subvenció.  
b) Acreditar davant l'entitat atorgadora la realització de l'activitat i el compliment dels requisits i de les condicions que determinen la concessió o la utilització de l'ajuda.  
c) El sotmetiment a les actuacions de control financer que corresponen a la Intervenció General, en relació amb les subvencions i ajudes concedides.  
d) Comunicar a l'entitat atorgadora l'obtenció de subvencions o ajudes per a la mateixa finalitat, procedents de qualsevol de les administracions o ens públics.  
D'acord amb l'article 47.7 d'aquest mateix text legal, els beneficiaris de les subvencions hauran d'acreditar prèviament al cobrament, i de la forma que determina la Conselleria d'Economia i Hisenda, que estan al corrent de les seues obligacions tributàries i davant la Seguretat Social.  
7.2 En el cas d'ajudes per a la promoció de produccions valencianes de cine o vídeo, el beneficiari, una vegada feta l'activitat objecte de l'ajuda, estarà obligat a presentar una memòria detallada de les activitats de promoció realitzades al voltant de la producció audiovisual. Amb relació a les ajudes per a festivals, mostres o trobades, el beneficiari haurà de justificar l'assistència mitjançant un certificat expedit per la secretaria del comité organitzador. Així mateix, el sol·licitant haurà de presentar tot el material gràfic que s'haja editat amb aquest fi.  
7.3 En el cas de l'assistència a congressos, seminaris i trobades, el beneficiari haurà de justificar documentalment la seua assistència mitjançant un certificat de la secretaria del comité organitzador i la presentació de la ponència o comunicació, si s'escau.  
8. Pagament de les ajudes  
El pagament de les ajudes es farà d'una vegada, i començarà a tramitar-se quan el beneficiari presente la documentació acreditativa d'haver complit els requisits que s'especifiquen en l'apartat 7 d'aquest annex. Aquesta documentació es presentarà a la Direcció General de Promoció Cultural abans del 30 de novembre de 1994. A partir d'aquest dia el crèdit quedarà anul·lat, i es perdrà el dret a cobrar l'ajuda concedida.  
L'incompliment de qualsevol dels requisits estipulats en aquesta convocatòria, i també la infracció provada d'algun del seus punts, donaran lloc a la revocació de l'ajuda concedida, i es procedirà al reintegrament de las quantitats percebudes, d'acord amb el disposa l'article 47.9 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
ANNEX II  
Model de sol·licitud  
Sr/Sra ..., amb DNI/NIF ..., domiciliat/ada a ...,  
carrer ..., núm. ..., CP ..., telèfon ..., en representació de l'empresa ..., amb CIF ..., domiciliada a ..., carrer ...,   
núm. ..., CP ..., telèfon ..., amb el número en el Registre Administratiu d'Empreses Cinematogràfiques de Producció ...  
EXPOSE: Que desitge acollir-me a l'Ordre de ... de 1994, de la Conselleria de Cultura, per la qual es convoquen ajudes per a la promoció de produccions audiovisuals valencianes i l'assistència a congressos, seminaris i trobades de caràcter nacional i internacional durant 1994.  
SOL·LICITE: Que em siga concedida una ajuda econòmica per a l'activitat següent: ...  
En el cas de concedir-se'm l'ajuda, l'import d'aquesta haurà d'ingressar-se en el compte corrent número ... del banc o de la caixa ..., sucursal ..., carrer ..., núm. ... titular ...  
Valencia, ... de ... de 1994  
(Signatura)  
CONSELLERIA DE CULTURA DE LA GENERALITAT VALENCIANA


Còpia Permalink ELI